【張基焦點】新力好增程咪走寶
2024年04月19日 18:16
東網電視
更多新聞短片
蘇偉賢近期成績不俗,今次派出7駒上陣,部分不乏爭勝機會,「新力好」初出已經跑得好,今次增程跑1400米肯定更合腳法,可見真章。另外,「勝利同盟」上季曾於泥地短途追近,今次轉攻泥地並非無的放矢,加上有步速配合,不能忽視。「旋風飛颺」用艾道拿往往跑得好,再跑直路賽合發揮。「勤德威力」狀態已回勇,改用潘頓擺明打硬仗。
第2場四班1400米草地,「新力好」初出跑田草1200米,潘頓沿途只是跟馬尾,拉士幾步撲上追至季軍,剛戰再跑1200米則抽不利的13檔,入直路只打了兩鞭,也有些少追勢,今次終於肯增程跑1400米,機會樂觀。
第5場四班1650米泥地,「勝利同盟」來港前於愛爾蘭鄧多克馬場贏膠沙地,往往可以適應香港泥地,上季尾於苗禮德馬房曾於泥地1200米後上入Q,證明泥地性能不弱,今季加盟丁廐後,前仗於谷草一哩入Q,剛戰則受阻從未發揮,今次轉爭泥地有好檔,可後發先至。
第4場四班1000米草地,香港賽馬會社群盃,「旋風飛颺」即使潘頓也留不住,反而艾道拿的韁繩卻留到,曾於谷草1200米跑第2,剛戰索性縮程跑1000米直路賽,想不到可以留至尾列,可惜當衝刺最強之際撞向馬群,今次再攻直路賽,可以補中。
第7場四班1600米草地,「勤德威力」今季一直減分,剛戰狀態開始好即入Q,復課後更勇銳,四班頂馬今次負129磅無問題,配合3檔好位,埋門泥閘輕舒步頭性質,夠用。